प्युठान / राष्ट्र बनाउने पार्टी एमाले भएको नेकपा एमालेका केन्द्रिय सदस्य सूर्य थापाले बताउनुभएको छ । झिम्रुक गाउँपालिका वडा नं ५ हिरापोखरी र वडा नं ६ मर्कावाङ्गमा आयोजित चुनावी कार्यक्रमलाई सम्वोधन गर्दै उक्त कुरा वताउनु भएको हो ।
एमाले पार्टीले जन्ता देखि देशको विकास गर्छ । उहाँले भन्नुभयो ‘जन्तालाई कौडी पैसा बाडेर हैन मन जितेर भोट माग्छौ । ’ प्रचार विभागका उपप्रमुख तथा पर्यटन विभाग प्रमुख समेत रहेका थापाले वृद्ध वृद्धालाई ७० वर्ष पुगेपछि वृद्ध भत्ताको सुरुवात गर्ने पार्टी, ७० वर्षपुगेपछि कार्यकर्तालाई चुनावी प्रचारप्रसारमा नलागी आराम गर्नुपर्छ भन्ने पार्टी, सुत्केरी महिलाले सुत्केरी भत्ता पाउँनुपर्छ भन्ने सुरुवाती गरेको पार्टी एमाले रहेको वताउनुभयो । साथै थापाले मतदाताहरुलाई अहिले एमाले पार्टीलाई हेर्नुस वुढेसकालमा एमाले पार्टीले हेर्ने वताउनुभयो ।
चुनावी कार्यक्रममा नेकपा एमाले जिल्ला उपाध्यक्ष तथा झिमु्रक गाउँपालिकाका संयोजक हुकुम बहादुर खड्काले राजमोको जड मानिने झिम्रुक गाउँपालिकामा एमालेको जनमत देख्दा झिमु्रक गाउँपालिकामा एमालेको जित सुनिश्चित रहेको दाबी गर्नुभयो । मतदाताहरु एमालेको नीति, सिद्धान्त, काम हेरेर जनलहर वढेको वताउदै प्युठानमा एमाले पार्टी पहिलो वन्ने ठोकुवा समेत गर्नुभयो । साथै केन्द्र देखि जिल्ला स्तरमा समेत जन्ताले एमाले पार्टी रोजेको उहाँले वताउनुभयो । चुनावी कार्यक्रममा झिम्रुक गाउँपालिका प्रमुख मान वहादुर जिसी उपप्रमुख देवा गिरीले मतदातालाई सूय चिन्हमा मतदान गरि चुनावमा जिताउन आग्रह गरेका छन ।
झिम्रुक गाउँपालिकाको विकास निर्माण, कृषि, स्वास्थ्य, शिक्षा, यातायातको प्रवर्दन गर्न तथा महिलाहरुमाथि हुने घरेलु हिंसा दाईजोप्रथा लगाएतका विषयको अन्त्य गर्नको लागि आफुहरुलाई जिताउन आग्रह गरेका छन । साथै झिमु्रक गाउँपालिका ५ का वडा अध्यक्ष जगत बहादुर जिसीको प्यानल र वडा नं ६ का अध्यक्ष केश वहादुर पुनको प्यानलले समेत यो चुनावमा आफुहरुलाई साथ दिई चुनाव जिताउन आग्रह गरेका छन ।
असाेज ३० काठमाण्डाै सत्ता नेतृत्वकर्ता दल कंग्रेस र नेपाल लोकतान्त्रिक फोरमबीच आज पार्टी एकीकरण हुने भएको छ ।
२५ साउन, काठमाडौं । माओवादी केन्द्रले चार हजारको संख्यामा रहेको पार्टी केन्द्रीय समिति भदौभित्र विघटन गर्ने तयारी गरेको छ ।